Bukedde Online - Abadde yeeyita omukozi wa Gavt. n'aggya ku b'e Nansana ssente akwatiddwa
Abadde yeeyita omukozi wa Gavt. n'aggya ku b'e Nansana ssente akwatiddwa
Akubyekubye mukazi we n'amwokyera n'engoye...
Beeyamye okukwasiza ku Gavt. okulwanyisa...
POLIISI ekutte n’eggalira omusajja abadde yeeyita omukozi wa Munisipaali y’e Nansana n’anyaga ku batuuze abazimba ensimbi.
Omupoliisi ng'akunguzza Ssonko oluvannyuma lw'okukwatibwa. EKIF; ROGERS KIBIRIGE
Mohammad Ssonko (32) nga mutuuze w’e Katooke mu Divizoni y’e Nabweru mu Munisipaali y’e Nansana ye yakwatiddwa oluvannyuma lw’abatuuze mu Nansana abazimba ennyumba zaabwe okwemulugunya nga bwe waliwo omusajja eyeeyita omukozi waabwe asussizza okubasoloozaako ensimbi ng’abagaana okuzimuwa ng’abatiisatiisa okubakwata kyokka nga bwe bamukubira essimu bantu balala be bazikwata.
Akulira abakwasisa amateeka ku kitebe kya Munisipaali, Jackson Tumushabe yasitukiddemu ne basajja be ne bakola omuyiggo ku Ssonko ne bamukwata n’oluvannyuma ne bamukwasa poliisi y’e Nansana n’emuggalira.
Tumushabe yategeezezza nti bakyagenda mu maaso n’omuyiggo gw’abafere abeerimbika okuba abakozi ba Munisipaali y’e Nansana ne basolooza ku batuuze ensimbi ezitali mu mateeka nti kuba kye bakola kitattana erinnya ly’abakozi ba Gavumenti.
Ssonko yagguddwaako omusango gw’okweyita omukozi wa Gavumenti n’aggya ku batuuze ensimbi oguli ku fayiro nnamba SD REF: 79/23/11/2016.
Omuwala omulala attiddwa mu bukambwe e Katabi - Ntebe